ՀԻՄՆԱՎՈՐՈՒՄ
«PFIZER EXPORT B.V.» («ՊՖԱՅԶԵՐ ԷՔՍՊՈՐՏ Բ.Վ.») ԸՆԿԵՐՈՒԹՅԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԻՋԵՎ ԿՆՔՎՈՂ ԱՐՏԱԴՐՈՒԹՅԱՆ ԵՎ ՄԱՏԱԿԱՐԱՐՄԱՆ ՀԱՄԱՁԱՅՆԱԳՐԻ ՏԵՔՍՏԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

1.  Ընթացիկ իրավիճակը և իրավական ակտի ընդունման անհրաժեշտությունը.
Սույն կառավարության որոշման ընդունման անհրաժեշտությունը պայմանավորված է պատվաստումային գործընթացի շրջանակներում պատվաստանյութ ձեռք բերելու անհրաժեշտությունից: 
«Գնումների մասին» օրենքի 2-րդ հոդվածի համաձայն` պատվիրատու են հանդիսանում Հայաստանի Հանրապետության Սահմանադրությամբ և Հայաստանի Հանրապետության օրենքներով նախատեսված պետական կառավարման և տեղական ինքնակառավարման մարմինները, պետության կամ համայնքների հիմնարկները: 
Կառավարության 2017 թվականի մայիսի 4-ի թիվ 526-Ն որոշման հավելվածի 5-րդ և 7-րդ կետերի բովանդակությունից բխում է, որ յուրաքանչյուր գնման գործընթացի համար պատասխանատու է պատվիրատուի ղեկավարը (…), և պայմանագիրը կնքում է պատվիրատուի ղեկավարը: Միաժամանակ Կառավարության 2004 թվականի մարտի 4-ի թիվ 318-Ն որոշման 2-րդ հավելվածի 34-րդ կետի 3-րդ ենթակետի համաձայն` իմունականխարգելման ազգային ծրագրի միջոցները ձևավորվում են Հայաստանի Հանրապետության կառավարության կողմից ընդունված Իմունականխարգելման ազգային ծրագրի դրույթներին և նորմատիվներին համապատասխան, իսկ ֆինանսավորումն իրականացվում է գնումների օրենսդրությանը համապատասխան: Թեև սույն դրույթներից բխում է, որ պատվաստանյութերի ձեռքբերումը իրականացվում է գնումների օրենսդրությանը համապատասխան, այդուհանդերձ պայմանագրի որոշակի դրույթներ առնչվում են պետության անունից պատվաստանյութերի կիրառման հետևանքով պատճառված վնասների հատուցմանը, ինչով պայմանավորված արտադրողի պահանջով առաջացել է պայմանագրի տեքստի` Կառավարության կողմից համաձայնություն տալու անհրաժեշտություն:

2. Առաջարկվող կարգավորման բնույթը.
Նախագծով առաջարկվում է հաստատել PFIZER EXPORT B.V.» («ՊՖԱՅԶԵՐ ԷՔՍՊՈՐՏ Բ.Վ.») ընկերության հետ կնքվող պայմանագրի տեքստը և հանձանարարել Առողջապահության նախարարին` կնքել սույն պայմանագիրը: 
3. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
   Նախագիծը չի բխում որևէ ռազմավարությունից:
4.  Նախագծի մշակման գործընթացում ներգրավված ինստիտուտները և անձինք.
Նախագիծը մշակվել է Առողջապահության նախարարության իրավաբանական վարչության կողմից:
5.  Ակնկալվող արդյունքը.
[bookmark: _GoBack]  Նախագծի ընդունման արդյունքում ակնկալվում է կնքել Պֆայզեր պատվաստանյութի ձեռքբերման վերաբերյալ արտադրության և մատակարարման պայմանագիր` ապահովելով պատվաստանյութերի անխափան մանատակարարումը:
6. Պետական կամ տեղական ինքնակառավարման մարմնի բյուջեում ծախսերի  եկամուտների էական ավելացման կամ նվազեցման մասին.
     Նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների էական ավելացում կամ նվազեցում չի նախատեսվում:



